tomron87/hebrew-wikipedia-sentences-corpus huggingface dataset:
"Thank You" זכה לשבחים ממבקרי מוזיקה, שחשבו שהבלדה מאוד "נוגעת ורכה" ובולטת מיידית באלבום.
ג'ף בורגר מ-AllMusic הדגיש את "Thank You" כמצטיין באלבום.
בקליפ הווידאו דיידו לא שילמה את החשבונות שלה, והממשלה רוצה לפנות ולהרוס את ביתה.
המשטרה שמה הודעת פינוי על דלתה ומובילים מתחילים להעביר את חפציה החוצה.
למרות כל זאת דיידו ממשיכה לשיר ומתעלמת מהמשטרה והמובילים.
במהלך הפזמון הראשון של השיר, דיידו שותה כוס תה בזמן שמובילים עורמים את חפציה ליד קיר חיצוני, ובכך רומסים את הפרחים בחצר הקדמית שלה.
בסופו של דבר היא מלווה החוצה מביתה, ביתה נהרס, היא משאירה מאחוריה את רוב חפציה ויוצאת ממנו רק עם תיק ומטרייה.
סופו של הסרטון מרמז כי ביתה למעשה נהרס לצורך שיפוץ, שכן ביתה נמצא בין שני גורדי שחקים גדולים.
הסרטון בוים על ידי דייב מאיירס, והוא יצא לאור בינואר 2001. אתר VEVO הוציא גרסה אקוסטית של השיר בדצמבר 2012, וגרסת הופעה חיה יצאה באוגוסט 2016.
הסינגל "Stan" של אמינם, שזכה לשבחים רבים דוגם את הבית הראשון של "Thank You" עבור הפזמון שלו.
דיידו עצמה מופיעה בקליפ של "סטן" (לצד דבון סאווה) בתור חברתו ההריונית של המעריץ האובססיבי של אמינם, והיא הופיעה בסיבובי ההופעות של אמינם כדי לבצע את השיר.
כאשר אמינם ביצע את "Stan" בהופעה חיה בטקס פרסי הגראמי 2001, אלטון ג'ון שר את החלק של דיידו בזמן שניגן על מקלדת אלקטרונית במהלך ההופעה.
השימוש בדגימה עזר לשיר לצבור פופולריות.
צמד מוזיקת ההאוס "דיפ דיש" עשה רמיקס לשיר.
הוא זכה בפרס גראמי עבור הקלטת הרמיקס הטובה ביותר בשנת 2002.
בשנת 2016, ריהאנה דגמה את "Thank You" בשירה "Never Ending" מאלבומה השמיני Anti.
בשנת 2016 הוציאו הזמרים הפורטוריקנים קנדו קפוני ואנואל AA את הסינגל "Me contagié", המכסה את הפזמון של "Thank You" והמכיל חלק ממילות השיר מתורגמות לספרדית.
בשנת 2023, הוציאו דימיטרי וגאס ולייק מייק, טייסטו, דיידו ו-W&W גרסה מחודשת לשיר, תחת השם "Thank You (Not So Bad)".
הסינגל זכה במספר תוארי הקלטה, והגיע לטופ 20 במספר מצעדי מוזיקה.
Thats What They All Say הוא אלבום הבכורה של הראפר האמריקאי ג'ק הארלו.
האלבום יצא לאור ב-11 בדצמבר 2020, על ידי חברות התקליטים Generation Now ואטלנטיק רקורדס.
בינואר 2020 הוציא הארלו את הסינגל "Whats Poppin", שנכלל תחילה במיני-אלבום Sweet Action, שיצא ב-13 במרץ, יום הולדתו של הארלו.
השיר זכה להצלחה רבה והגיע למקום השני במצעד הבילבורד 200. בעקבות הצלחת השיר, יצא לאור רמיקס לשיר בהשתתפות דה-בייבי, טורי ליינז וליל בייבי, שזכה להצלחה אף הוא.
ב-22 באוקטובר, הוציא את הסינגל השני מתוך האלבום, "Tyler Herro".
ב-2 בדצמבר, הכריז הארלו לראשונה על האלבום ותאריך צאתו.
יומיים לפני צאת האלבום הוציא הארלו את הסינגל השלישי מתוכו, "Way Out", בהשתתפות ביג שון.
בסמוך לכך, הכריז הארלו על רשימת הרצועות של האלבום.
The 10%ers (בתרגום חופשי לעברית: אנשי ה-10%) היא סדרת קומדיה בריטית המשודרת ב-ITV.
היו הופעות קמע של ג'ונתן רוס וניקולס פרסונס.
הפיילוט נכתב על ידי רוב גרנט ודאג ניילור, אם כי הסדרות הראשונה והשנייה נכתבו על ידי ניילור וכותבים משותפים שונים, כולל סטיב פונט ופול אלכסנדר.
המפיק היה אד ביי, ואז מרקוס מורטיימר.
"That's Life" (בעברית: "אלה החיים") הוא סינגל שהוקלט על ידי המפיק האמריקאי 88-קיז, בשיתוף הראפר האמריקאי מק מילר והזמרת-יוצרת האוסטרלית סיה.
השיר יצא לאור ב-20 ביוני 2019, כסינגל שלא מתוך אלבום, על ידי חברת התקליטים וורנר רקורדס.
השיר יצא לאור לאחר מותו של מילר, בספטמבר 2018.
השיר הגיע למקום ה-13 במצעד שבניו זילנד.
מילר הגה את הרעיון לשיר, שעלה כתוצאה משיחה שניהל עם 88-קיז על מערכות יחסים בהן היו באותה תקופה.
חלקו של מילר הוקלט בניו יורק בפברואר 2015, בזמן שעבד על אלבום האולפן השלישי שלו GO:OD AM.
כמו כן, השיר נכתב על ידי מוזיקאים שונים והופק על ידי 88-קיז.
גרסה של השיר הודלפה באינטרנט במאי 2019, בשם השגוי "Benji the Dog", בה ניתן לשמוע את מילר בלבד.
88-קיז הגיב לדליפה כעבור כמה ימים וקבע כי מדובר בגרסה גסה וכי הגרסה המוגמרת תופץ באופן רשמי בקרוב.
ב-13 ביוני 2019, הודיע 88-קיז על הפצתו של "That's Life", בהשתתפות סיה והוסיף כי הוא קיבל אישור ממשפחתו של מילר להוציא את השיר, לאחר מותו בספטמבר 2018. על השיר אמר 88-קיז: "השמעתי את השיר לסיה והיא הזדהתה עמו והרגישה שהיא תוכל לתרום באופן רב אם תשתתף בו".
"That's Life" הופץ כסינגל על ידי חברת התקליטים וורנר רקורדס ב-20 ביוני 2019.
השיר זכה להצלחה מסחרית נאה, כאשר דורג במקום ה-13 במצעד השירים שבניו זילנד.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות, מה שהפך אותו באותה העת לאחד מהשירים המצליחים ביותר של השלושה שם.
האודיו הרשמי של השיר שהופץ ביוטיוב ב-20 ביוני 2019, זכה להצלחה כאשר צבר למעלה מ-14 מיליון צפיות.
That's What I Like הוא סינגל של הזמר-יוצר האמריקאי ברונו מארס, מתוך אלבום האולפן השלישי שלו, 24K Magic.
השיר יצא לאור כסינגל השני מתוך האלבום ב-30 בינואר 2017, על ידי חברת התקליטים אטלנטיק רקורדס.
השיר הגיע בשיאו למקום הראשון במצעד הבילבורד הוט 100 וזכה בשלושה פרסי גראמי בקטגוריות "שיר השנה", "שיר ה-R&B הטוב ביותר" ו"ביצוע ה-R&B הטוב ביותר".
השיר היה לשיר הרביעי הנמכר ביותר לשנת 2017.
השיר נכתב על ידי ברונו מארס, פיליפ לורנס, כריסטופר ברודי בראון, ג'יימס פונטלרוי, ג'ונתן ייפ, ריי רומולוס, ג'רמי ריבס וריי מקולו השני.
בהפקת השיר השתתפו השלושה הראשונים תחת הכינוי "שמפו פרס וקרל", לצד הפקה נוספת של הארבעה האחרונים תחת ההרכב "הסטריוטייפס".
אריק "אי-פנדה" הרננדז ניגן על התופים החיים, בעוד שמארס, פונטלרוי ולורנס שימשו כסולני הרקע של השיר.
טכנאי השיר הוא צ'ארלס מוניז, לו סייע ג'ייקוס דניס, באולפני גלנווד פלייס בברבנק.
השיר מוקסס באולפני MixStar בוירג'יניה ביץ' על ידי סרבן ג'ניה, כשג'ון האנס שימש כטכנאי מיקס.
ב-All Access נחשף לראשונה כי השיר נשלח לתחנות הרדיו בסוף ינואר כסינגל השני מתוך האלבום 24K Magic.
הסינגל נשלח ב-30 בינואר 2017 לתחנות הרדיו שירים עכשוויים למבוגרים בארצות הברית על ידי אטלנטיק רקורדס.
יום לאחר מכן, נשלח השיר גם לרדיו להיטים עכשוויים ותחנות עכשוויות קצביות באמצעות אטלנטיק רקורדס גם כן.
ב-3 במרץ 2017 נשלח גם לרדיו הלהיטים העכשווי האיטלקי, באמצעות וורנר.
ב-20 באפריל 2017 יצאו לאור ארבעה רמיקסים לשיר, של אלן ווקר, BLVK JVCK, PartyNextDoor וגוצ'י מיין בהתאמה.
+מקבץ רשימות של גופים אשר דירגו את השיר "That's What I Like"ארגוןרשימהמיקוםמקורבילבורד100 השירים הטובים ביותר לשנת 201734
השיר הגיע לראשונה למקום ה-79 במצעד הבילבורד הוט 100 בשבוע של 10 בדצמבר 2016. בשבוע החמישה עשר, הוא טיפס למקום הראשון והפך לשירו השביעי של מארס שהגיע למקום הראשון במצעד.
השיר אף הפך לשיר הרביעי הנמכר ביותר בארצות הברית לשנת 2017, עם 1,673,000 עותקים שנמכרו.
השיר הגיע למקום הראשון במצעד שירי הפופ, ובכך מארס היה לאמן בעל המקומות הראשונים הרבים ביותר במצעד, לצד ג'סטין טימברלייק.
הוא שהה תשעה שבועות בראש מצעד שירי הרדיו של הבילבורד, שיא של מארס כאמן סולו.
במצעד שירי ה-R&B, שהה כ-20 שבועות במקום הראשון, ובכך היה לשיר ששהה במספר השבועות הרב ביותר בצמרת המצעד, לצד "Starboy" של דה ויקנד ו-"One Dance" של דרייק.
הסינגל שהה 24 שבועות בחמישייה הפותחת של ההוט 100 ו-28 שבועות בעשירייה, ובכך היה לאחד מהשירים ששהו בעשירייה בזמן הרב ביותר בהיסטוריה של המצעד.
הווידאו קליפ של השיר פורסם ב-1 במרץ 2017 בערוץ היוטיוב של מארס ובוים על ידי מארס וג'ונתן ליה.
נכון לאפריל 2021, לקליפ כ-1.8 מיליארד צפיות.
"That's When" (בעברית: "זה הרגע שבו") הוא שיר שהוקלט על ידי הזמרת-יוצרת האמריקאית טיילור סוויפט, בהשתתפות הזמר קית' אורבן, מתוך Fearless (Taylor's Version).
השיר יצא לאור ב-9 באפריל 2021, על ידי חברת התקליטים ריפבליק רקורדס, ביחד עם שלושת השירים "We Were Happy", "Don't You" ו-"Bye Bye Baby".
השיר נכתב על ידי סוויפט, בראד וורן וברט וורן והופק על ידה ועל ידי ג'ק אנטונוף.
עם יציאתו, "That's When" זכה לביקורות חיוביות מטעם מבקרי המוזיקה.
גם במצעדי הפזמונים זכה להצלחה רבה, כאשר דורג במקום השלישי במצעד השירים מתחת להוט 100, תוך שדורג במקום ה-84 ברולינג סטון טופ 100, ובמקום ה-30 במצעד שירי הקאנטרי.
"That When" הוא דואט המתאר את ההשלכות של פרידה ממערכת יחסים, כשסוויפט מגלמת את תפקיד הפרט שנרתע ממערכת היחסים עקב צורך במרחב ואילו קית' אורבן שוקל אם עליו להחזיר אותה, או שמא לוותר עליה.
במקור, הוא נכתב לאלבום השני של סוויפט, Fearless, אך נגנז.
באפריל 2021 הוא היה לאחד מ"רצועות הכספת" ("from The Vault") במהדורה המחודשת של סוויפט, Fearless (Taylor's Version).
גרסת הדמו הוקלטה במקור רק על ידי סוויפט, עם מילים שונות.
סוויפט הופיעה בעבר עם אורבן בסיבובי הופעות שונים וזאת, בנוסף לכך שהוא הקליט מחדש בשנת 2019 את להיטה, "Lover".
יתר על כן, הקליטו השניים את "Highway Don't Care" בהשתתפות טים מקגרו.
"That When" ספג ביקורות חיוביות מטעם מבקרי המוזיקה.
ברולינג סטון פרסמה ביקורת מקיפה אודות השיר, תוך שתיארו את שילוב הקולות בין סוויפט ואורבן.
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג169Consequence214 השירים שג'ק אנטונוף הפיק, מדורגים מהגרועים לטובים ביותר172The Knotמיטב שירי האהבה של טיילור סוויפט ליום החתונה שלךנכלל
רוברט ג'יימס רליסון , הידוע בכינויו TheOdd1sOut (סלנג אמריקאי שפירושו יוצא הדופן), הוא יוטיובר, אנימטור, קומיקסאי וסופר אמריקאי.
עיקר עיסוקו ביצירת אנימציות מסוגת זמן סיפור לערוץ היוטיוב שלו.
רליסון נולד בצ'נדלר, אריזונה ב-14 במאי 1996 למשפחה נוצרית מורמונית.
הוא אחד מחמשת ילדיה של הסופרת ג'נט ראליסון.
רליסון למד בבית הספר התיכון פרי בגילברט, אריזונה.
לדברי רליסון, הוא מעולם לא רכש הכשרה מקצועית בציור ואנימציה, אבל תמיד רצה להיות קריקטוריסט כילד.
בשנת 2018, רליסון עבר לגלנדייל, קליפורניה, מוקד עיקרי של יוטיוברים.
עבודותיו המאוירות הראשונות של רליסון היו ובקומיקס, תחת שם העט TheOdd1sOut.
רליסון העלה את רצועת הקומיקס הראשונה שלו לטאמבלר ביוני 2012, כשהיה בן 16. אחרי שהעלה כ-100 רצועות קומיקס הוא צבר 100 עוקבים, ולקח לו כשנה לעצב את הסגנון האמנותי שלו.
מאוחר יותר העלה רליסון גם את רצועות הקומיקס ל-iFunny.
בספטמבר 2016 הוא צבר כ-400 רצועות קומיקס.
רליסון תיאר את הדמויות בקומיקס שלו כ"אנשי מרשמלו" בגלל "המראה הלבן והעגלגל שלהם".
הקומיקסים של רליסון נטו להתמקד בנושאים קלילים, כמו משחקי מילים או לעג לקלישאות חברתיות.
ב-30 באוגוסט 2014, קצת יותר משנתיים לאחר שהחל לצור קומיקס, רליסון פתח את ערוץ היוטיוב שלו תחת השם "theodd1sout comic".
סרטוני האנימציה שלו, שגיבוריהם הם אותם "אנשים מרשמלו" כמו בקומיקס, הם מז'אנר "זמן סיפור" שהתפתח ביוטיוב ועיקרו בהמחזת סיפורים מהחיים של היוצר בעזרת אנימציה.
הסרטון הראשון של רליסון נקרא "ספר שעשיתי כילד", בו הוא מסתכל על ספר קצר שעשה בזמן שהיה בבית הספר היסודי.
באפריל 2016 צבר הערוץ שלו למעלה מ-278,000 מנויים, ויחד עם המנויים בטאמבלר, היו לו בסך הכל מעל 400,000 מנויים.
בשלב מסוים, רליסון עזב את המכללה בה למד בכדי ליצור סרטונים במשרה מלאה.
ב-2 בדצמבר 2017, רליסון יצר את ערוצו השני, "TheOdd2sOut", בו הוא מעלה תוכן נוסף שאינו כרוך באנימציה, כמו גיימינג ועוד.
TheOdd2sOut הגיע למיליון מנויים באפריל 2018, והערוץ הראשי הגיע ל-10 מיליון מנויים בינואר 2019.
נכון למרץ 2023, פורסמו סך הכל 132 סרטונים בערוץ "TheOdd1sOut", וסך הכל 39 סרטונים בערוץ "TheOdd2sOut", כאשר הסרטון שגרף הכי הרבה צפיות הוא "Life is Fun - Ft.
רליסון עשה שיתופי פעולה עם יוטיוברים אחרים כדי להפיק שני שירים ואת הקליפים הנלווים שלהם: "החיים כיפיים" (Life is Fun) ביולי 2018 עם דייוויד בראון מהערוץ Boyinaband; ו"אדם טוב" (Good Person) עם ג'ואל ברגולט מערוץ היוטיוב RoomieOfficial בדצמבר 2020.
דמותו המונפשת של רליסון הופיעה בסצנת הקרדיטים של YouTube Rewind: The Shape of 2017 וב-YouTube Rewind 2018, שם יש לו גם תפקיד קולי.
במרץ 2019, רליסון היה בסרטון יוטיוב של קרב רויאל בסך 200,000 דולר של היוטיובר MrBeast.
הוא הרכיב קבוצה יחד עם ג'יידן מהערוץ Jaiden Animations ואנתוני פדייה וקבוצתם ניצחה בסיבוב הראשון.
רליסון העניק את הכסף שהרוויח מהסרטון ל-Team Trees, עמותה שהקים MrBeast בכוונה לשתול 20 מיליון עצים עד סוף 2022.
ראליסון עבד גם על משחק הלוח 'Can't Catch Harry', וב-22 בנובמבר הודיע ושחרר רליסון את משחק המובייל שלו בשם '!TheOdd1sout: Let's bounce'.
פיטר פאם, כתב באתר Foodbeast, כינה את ארבעת הסרטונים של רליסון על עבודה ברשת המזון המהיר סאבווי "מדהימים" ו"מצחיקים".
ב-2017, דייב טרומבור מהאתר Collider כינה את רליסון לאחד מחמשת היוטיוברים שהיו "הכי מוכנים להצלחה במיינסטרים".
ב-2018, קריסטין ברנטלי מהאתר Culturess סיקרה את הערוץ של רליסון בצורה חיובית, וכתבה לקוראים: "אתם תהיו דבוקים למסך, צופים בכל הקליפים המצחיקים האלו וקוראים את כל הקומיקסים הנהדרים שלו [של רלסון]".
שנה פרס קטגוריהתוצאה 2016 פרסי סטרימי אנימציה
2018 "Life is Fun" (בשיתוף פעולה עם דייוויד בראון)
2020 "Good Person" (בשיתוף פעולה עם ג'ואל ברגולט)
2022: ההרפתקאות המטורללות של ג'יימס ומקס
2018: asdfmovie11 כשופט וכדוקטור לפסיכולוגיה
2019: Meta Runner ספיישל בתפקיד עצמו
"That's How You Know" (בעברית: "כך אתה יודע") הוא שיר שהוקלט על ידי הצמד הנורווגי ניקו & וינז, ביחד עם הראפר האמריקאי קיד אינק והזמרת-יוצרת האמריקאית ביבי רקסה, מתוך האלבום, Cornerstone.
השיר יצא לאור ב-17 ביולי 2015, על ידי חברת התקליטים האחים וורנר, כסינגל מתוך האלבום.
במקור, הופץ השיר ללא אינק ורקסה.
השיר הגיע למקום ה-33 במצעד השירים הקצביים.
השיר נכתב על ידי ג'וליה מייקלס, וינסנט דרי, בריאן קולינס וניקולאי סרבה והופק על ידי וורן "אואק" פלדר.
הקליפ הרשמי של השיר הופץ ב-1 בספטמבר 2015 באורך כולל של 4 דקות ו-4 שניות.
את הקליפ ביימו אר ג'יי קולינס ופסקאל גוטיירז.
הקליפ כולל מסיבת בית, בה כל ארבעת האמנים שרים תוך שישנם רקדנים ליווי מסביבם.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-150 מיליון השמעות.
מקוםתאריםמכירותאוסטרליה (ARIA)פלטינה70,000נורווגיה (IFPI Norway)פלטינה 4×160,000ניו זילנד (RMNZ)זהב7,500 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם17 ביולי 2015הזרמת מוזיקה • הורדה דיגיטליתהאחים וורנר
"That's My Girl" הוא שיר שהוקלט על ידי להקת הבנות האמריקאית פיפת' הרמוני.
הוא יצא לאור ונשלח לרדיו להיטים עכשוויים ב-27 בספטמבר 2016, על ידי חברות התקליטים אפיק רקורדס וסייקו מיוזיק, כסינגל השלישי והאחרון מתוך אלבום האולפן השני של הלהקה, 7/27 (2016).
השיר הגיע למקום ה-73 במצעד הבילבורד הוט 100.
"That's My Girl" נכתב בשיתוף הזמרת טינשיי, אלכסנדר קרונלנד ולוקאס לולס.
השיר נכתב על ידי טינשיי במהלך מופע חימום שקיימה במהלך סיבוב ההופעות העולמי של קייטי פרי, "Prismatic World Tour".
השיר נקרא במקור "She's My Girl" והוא הוזכר על ידי לורן חורגי במהלך ריאיון עם Spin.
הווידאו קליפ הרשמי של השיר פורסם ב-19 בספטמבר 2016 ובוים על ידי במאית הווידאו קליפים האמריקאית, האנה לוקס דייוויס.
הקליפ מתחיל כשמספר מסוקים עושים את דרכם לאזור מלא עשן ליד ההרים.
בהמשך לכך, מתחילות בנות הלהקה לשיר את השיר לפי הסדר.
נכון לנובמבר 2021, מונה הצפיות של הקליפ עומד על למעלה מ-225 מיליון צפיות.
מקוםתאריםמכירותארצות הברית (RIAA)זהב500,000בריטניה (BPI)זהב400,000מקסיקו (AMPROFON)זהב30,000פולין (ZPAV)זהב10,000קנדה (Music Canada)זהב40,000 מכירות + הזרמת מדיה בלבד
אזורתאריך יציאהפורמטחברת תקליטיםמקורארצות הברית27 בספטמבר 2017רדיו להיטים עכשווייםאפיקהממלכה המאוחדת12 באוקטובר 2016אפיק • סייקו
"That's Rich" (בעברית: "איזו צביעות") הוא סינגל שהוקלט על ידי הזמרת האירית ברוק סקוליון.
ב-4 בפברואר 2022 הוא ניצח בקדם האירי לאירוויזיון 2022.
ב-16 בספטמבר 2021 פתחה רשות השידור האירית את תקופת הגשת השירים לקדם הלאומי.
היא נסגרה ב-22 באוקטובר אותה השנה.
אל רשות השידור נשלחו 320 שירים, מתוכם שישה בלבד העפילו לשלב הבא.
ששת השירים, שביניהם נמנה "That's Rich", הושמעו לראשונה ב-The Ryan Tubridy Show ברדיו RTÉ 1 בין ה-17 בינואר ל-21 בינואר.
ב-4 בפברואר 2022 ביצעה סקוליון את "That's Rich" בגמר הקדם האירי, "יורוסונג 2022".
היא הגיעה למקום הראשון עם 28 נקודות, ונבחרה לייצג את אירלנד בתחרות האירוויזיון.
ב-25 בינואר 2022 נקבע בהגרלת חצאי הגמר כי אירלנד תופיע בחלק השני של חצי הגמר השני.
אירלנד הופיעה עשירית, לאחר קפריסין ולפני מקדוניה הצפונית.
ב-12 במאי 2022 ביצעה סקוליון את "That's Rich" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי.
לאחר התחרות התברר כי מיקומה בחצי הגמר היה 15 עם 47 נקודות.
TheGuardian.com, שנודע בעבר בשם Guardian.co.uk ו- Guardian Unlimited, הוא אתר חדשות בריטי בבעלות קבוצת גרדיאן מדיה.
תוכן האתר מורכב מכמעט כל התכנים של הגרדיאן והאובזרבר, וכן מתכנים מקוריים של האתר.
האתר הוא העיתון המקוון השני הכי פופולרי בבריטניה נכון לנובמבר 2014, אז היו לו למעלה מ-17 מיליון קוראים בחודש; עם למעלה מ-21 מיליון קוראים חודשיים.
האתר הוא אתר חדשות, עם מדורים צדדים המכסים נושאים שונים בהם ספורט, עסקים, סביבה, טכנולוגיה, אמנויות ומדיה וסגנון חיים.
TheGuardian.com בולט בשיתופו עם הקוראים, כולל לוחות שיחות ארוכי טווח ורשת של בלוגים.
לשבעת הבלוגים של האתר הצטרף ב-14 במרץ 2006, מדור תגובות חדש, "תגובה היא בחינם", שהתמזג מאז למדור הדעות.
ניתן לצפות באתר ללא עלות או רישום, אם כי שירותים מסוימים כגון השארת הערות על מאמרים דורשים מהמשתמשים להירשם.
במרץ 2009, Guardian.co.uk השיק API, תוך שימוש בפרוטוקול OAuth והפך חלק נרחב מהתוכן של Guardian לזמין לשימוש למפתחי אפליקציות אינטרנט .
TheGuardian.com הוא חלק מקבוצת גרדיאן מדיה הכוללת עיתונים, תחנות רדיו ומדיה חדשה, כולל היומון הגרדיאן והשבועון האובזרבר.
הקבוצה נמצאת בבעלות Scott Trust, קרן צדקה שמטרתה להבטיח את עצמאות המערכת של העיתון, לשמור על בריאותו הפיננסית כדי למנוע השתלטותמצד קבוצות מדיה למטרות רווח שעלולות לפגוע בעצמאות העיתונאית.
Guardian.co.uk הושק בשנת 1999. הפופולריות שלו עלתה לאחר פיגועי 11 בספטמבר בארצות הברית ב-2001, בעיקר הודות למגוון נקודות המבט שפורסמו בגרדיאן.
האתר זכה בקטגוריית העיתון הטוב ביותר בפרסי Webby בשנים 2005, 2006 ו-2007, כשהוא גבר על הניו יורק טיימס, הוושינגטון פוסט, הוול סטריט ג'ורנל ו-Variety.
קבוצת גרדיאן דיווחו כי 2006 הייתה השנה הרווחית הראשונה שלהם, כאשר ההכנסות הגיעו בעיקר מגיוס ופרסום לתצוגה.
במאי 2007 החל האתר תוכנית של 18 חודשים של עיצוב מחדש והוספת יכולות.
ב-30 ביולי 2013, האתר הועבר מ- guardian.co.uk ל- theguardian.com כחלק מהגדלת ההשקעות לצמיחה גלובלית.
בשנת 2018 הצטרף TheGuardian.com חבר האתר למתחרים News UK (The Times, The Sunday Times, The Sun ) ו-The Daily Telegraph כדי ליצור פלטפורמה משותפת למפרסמים לרכישת פרסומות מקוונות במספר אתרי חדשות מובילים, בפרויקט The Ozone.
מאוחר יותר באותה שנה הצטרפה Reach plc (לשעבר Trinity Mirror) לפלטפורמה, והביא לפלטפורמה כמעט את כל העיתונים הלאומיים של בריטניה.
מדור הספורט של The Guardian עשה מעבר לאתר פופולרי ומכובד, המספק חדשות, תוצאות, דוחות משחקים ופרשנויות חיות ממגוון ענפי ספורט שונים.
סיקור הספורט של TheGuardian.com היה חלוץ בתעשיית העיתונים המקוונים בבריטניה בתחום של סיקור חי של ספורט, במיוחד כדורגל, דרך האינטרנט.
דוגמאות כוללות תגובות טקסט בזמן אמת על 115 משחקי פרמיירליג בכדורגל וכל משחק במונדיאל, כמו גם סיקור חי של הגביע האנגלי, ליגת האלופות, הליגה האירופית ומדי פעם משחקי לה ליגה, גביע הליגה ופלייאוף.
"The Fiver" הוא עלון כדורגל יומי, בעיקר הומוריסטי, הזמין במדור הספורט או באמצעות ניוזלטר בדואר האלקטרוני, הנשלח לתיבות הדואר של מנוייו בערך בשעה חמש, בימי שני עד שישי (ומכאן השם "Fiver").
המדור לא מופיע במהדורה המודפסת של הגרדיאן.
כותבי Fiver כוללים את פול דויל ובארי גלנדנינג והם מגיעים מצוות כותבי הספורט של הגרדיאן.
"Comment is free" (התגובה בחינם ובקיצור Cif ) היה מדור הערות ודעות פוליטיות בתוך TheGuardian.com.
הוא הכיל הערות ומאמרי דעה מהגרדיאן ומהאובזרבר, בתוספת של יותר מ-600 כותבים אחרים.
המדור נערך על ידי נטלי הנמן; אתר המשנה שלו המוקדש לענייני דת, "Cif belief", בעריכתו של אנדרו בראון.
האתר הושק ב-14 במרץ 2006, אז נערך על ידי ג'ורג'ינה הנרי.
העיצוב המקורי והמבנה שלו נעשו על ידי בן האמרסלי, בהתבסס על פלטפורמת הבלוגים Movable Type.
מדור Cif רץ על מערכת מותאמת תוצרת Guardian, תוך שימוש ב-Puck להערות.
שם האתר נגזר ממשפט במאמר מפורסם שכתב עורך הגרדיאן הוותיק סי.
סקוט : "התגובה היא בחינם, אבל עובדות הן קדושות".
האתר אוכף בקפדנות את מדיניות הדיבור שלו על ידי ניטור התגובות לאחר הפרסום.
לגבי נושאים רגישים במיוחד, תגובות עשויות להיות מנוהלות לפני הפרסום.
מנטרים יכולים להסיר פוסטים שמפרים את תקני הקהילה של האתר (בדרך כלל משאירים סמן של ההסרה), אך לא לערוך אותם.
"Comment is free" התמזג עם מדור "Opinion" של TheGuardian.com, בהתחלה בסוף 2014 במהדורה האמריקאית, ובהמשך בתחילת 2015 גם בהמהדורה הבריטית.
לא נעשה עוד שימוש בכותרת "התגובה היא בחינם", אבל commentisfree נשאר בכתובת האתר.
גרדיאן אמריקה הייתה גרסה אמריקאית של אתר החדשות הבריטי Guardian Unlimited .
האסטרטגיה שנועדה לזכות בעוד קוראים בארצות הברית נזנחה באוקטובר 2009.
חלק גדול מהתוכן בגרדיאן נלקח מ-Guardian Unlimited והגרדיאן, אם כי חלק מהתוכן הופק במיוחד עבור Guardian America.
TheGuardian.com הוא אחד מהעיתונים המקוונים המובילים בבריטניה.
הוא הפך לעיתון הבריטי הראשון שמשך יותר מ-25 מיליון משתמשים ייחודיים בחודש (אוקטובר 2008).
ב-7 ביולי 2005, בעקבות הפיגועים בלונדון, ביקרו באתר 1.3 מיליון משתמשים ייחודיים ובסך הכל נצפו 7.8 מיליון דפים, באותה תקופה שיא עבור guardian.co.uk.
נכון לאוגוסט 2010 היה האתר השני הכי פופולרי מבין העיתונים בבריטניה אחרי Mail Online, עם כמעט 34.6 מיליון משתמשים ייחודיים מדי חודש, ו-13.7 מיליון משתמשים בריטים ייחודיים מדי חודש.
עד מאי 2011 הוא הגיע ל-2.8 מיליון מבקרים ייחודיים ביום, ו-51.3 מיליון לחודש, מאחורי ה-4.4 ו-77.3 מיליון של MailOnline.
נכון למאי 2013, על בסיס סקר הקוראים הלאומי והסטטיסטיקה של comScore, זה היה אתר העיתון הפופולרי ביותר בבריטניה עם 8.2 מיליון מבקרים ייחודיים בחודש, לפני Mail Online עם 7.6 מיליון מבקרים חודשיים ייחודיים.
בנוסף פרס "העיתונאי הפוליטי של השנה" לשנת 2011 ניתן לעיתונאי הגרדיאן אנדרו ספארו בנימוק ש"תרם משמעותית הודות לבלוג של הבחירות הכלליות שלו - פרס על חדשנות כמו גם דיווח".
אתר המשנה Cif belief זכה בפרס Webby בקטגוריית אתר הדת והרוחניות הטובים ביותר.
"That's Hilarious" (בעברית: "זה מצחיק") הוא סינגל שהוקלט על ידי הזמר האמריקאי צ'ארלי פות'.
הוא יצא לאור ב-8 באפריל 2022, על ידי חברת התקליטים אטלנטיק רקורדס, כסינגל שני מתוך האלבום Charlie.
השיר נכתב על ידי פות', שגם הפיק אותו, ויעקב קשר הינדין.
ב-23 במרץ הודיע כי שירו החדש צפוי לצאת בחודש אפריל.
הוא חשף את עטיפת הסינגל ואת תאריך פרסומו המדויק ב-3 באפריל.
לטענתו של פות', זהו השיר הקשה ביותר מבחינה רגשית שכתב אי פעם.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-61.6 מיליון השמעות.
מרגיש טוב!) הוא אלבום האולפן החמישי של הזמרת-יוצרת האנגליה ג'סי וייר.
האלבום יצא לאור ב-28 באפריל 2023, על ידי חברת התקליטים EMI רקורדס.
האלבום יצא לאור לאחר כ-3 שנים מצאת אלבום האולפן הרביעי שלה שיצא לאור ב-2020. האלבום זכה לשבחים רבים על הצלילים שלו, שנוצרו "בהשראת הדיסקו".
במגזין פיצ'פורק מיקמו את האלבום ברשימת "34 האלבומים הצפויים ביותר של 2023", כאשר מארק הוגאן הצהיר כי "וייר נשארה בצורה מדויקת בנקודה המתוקה של 'סקס וריקודים'" לאחר יציאת הרצועה "Free Yourself", שיצאה לאור ב-19 ביולי 2022 כ"טעימה" מן האלבום.
וייר מקליטה מוזיקה בסוגות כמו: R&B, האוס ונשמה.
בריאיון לפודקאסט RPS Presents של Primavera Sound, וייר תיארה את האלבום כ-"Remember Where You Are" אבל "בעל קצת יותר נשמה".
שם האלבום הוכרז באופן לא רשמי בינואר 2023, באמצעות שלטי חוצות שפורסמו ברחבי שפרד'ס בוש, שבלונדון, לצד תמונתה של וייר ולצד שם האלבום.
ב-3 בפברואר 2023, רמזה וייר שתוציא אלבום בפוסט שפרסמה, בעת ששאלה את המעריצים "האם אתם יכולים להרגיש את זה?" כשההודעה הרשמית יצאה לצד יציאת הסינגל "Pearls" ב-9 בפברואר.
הצצה לסינגל "Pearls" פורסמה ב-6 בפברואר, כשהרצועה עצמה יצאה לאור ב-9 בפברואר לאחר הופעה ב-The Zoe Ball Breakfast Show ב-BBC רדיו 2.
ארגוןרשימהמיקוםמקוררולינג סטון100 האלבומים הטובים ביותר לשנת 202318
+ תאריכי יציאות לאור ופורמטים עבור That!
Feels Good!אזורתאריך יציאהפורמטחברת תקליטיםמקורכלל העולם28 באפריל 2023הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטוריםEMI רקורדס
"That's Not My Name" (בעברית: "זה לא השם שלי") הוא סינגל הבכורה של הצמד המוזיקלי הבריטי דה טינג טינגס.
השיר יצא לאור לראשונה ב-28 במאי 2007 כחלק מתקליט דאבל איי סייד, לצד השיר "Great DJ" על ידי חברת התקליטים העצמאית סוויצ'פליקר רקורדס .
בזכות קידום כבד לו זכה השיר מתחנת BBC Radio 1 וממגזין NME, הוא הוצא לאור בשנית ב-12 במאי 2008 על ידי קולומביה רקורדס.
בהמשך אותה שנה הסינגל נכלל באלבום הבכורה של הצמד, We Started Nothing.
לאחר ההוצאה המחודשת של קולומביה, "That's Not My Name" הגיע לראש מצעד הסינגלים הבריטי, כשמתחתיו סינגלים של אמנים מבוססים כדוגמת ריהאנה, מדונה וויל.איי.אם.
כמו כן, השיר היה ללהיט רדום בצפון אמריקה, ובאוגוסט 2009 הגיע לשיאו כשהיה מבין 40 הסינגלים המובלים במצעדי הבילבורד בארצות הברית.
בסך הכול הסינגל נמכר במעל למיליון עותקים.
השיר מולחן בסולם מי מז'ור, ומשקלו הוא במקצב של 145 פעימות לדקה.
המנעד הקולי נע בין התו G3 ועד התו G♯5. הזמרת קייטי וייט ציינה כי השיר נכתב "בעודי מקטרת על התסכול שלי מתעשיית המוזיקה".
לשיר הופקו שלושה וידאו קליפים.
בראשון מופיע הצמד על רקע לבן בעודו מבצע את השיר, כשלפרקים וייט מופיעה על רקע כחול וורוד.
גרסה זו של שימשה לקידום השיר והאלבום שבעקבותיו עם יציאתו הראשונית של השיר ב-2007. הקליפ דומה חזותית לזה של השיר "Mickey" מאת טוני בזיל, מה שמשתלב גם עם הדמיון הקולי אליה.
הווידאו קליפ בוים על ידי סופי מולר וסטייסי הארטלי.
בשנת 2008 קולומביה הפיקה וידאו קליפ נוסף עבור הוצאת השיר בארצות הברית, שבוים על ידי דייוויד אליין.
בקליפ זה השניים מופיעים שוב כשהם מבצעים את השיר, אך בסט נפרד עם יותר ציוד ועם הבזקי אור ברקע.
הווידאו קליפ שודר לראשונה ב-26 בינואר 2009 באתר mtvU.com.
קליפ נלווה הופק עבור הגרסה האקוסטית של השיר.
הווידאו קליפ השלישי, אשר נחשב גם לקליפ החלופי, בוים על ידי הצוות AlexandLiane, הכולל את אלכס לארג' וליאן סאמרס.
בקליפ זה הצמד מופיע בעיר רפאים מדברית.
עד מהרה קופצי חבל, מעודדות, מתופפי תזמורת צועדת ומסובבי שלטים יוצאים מבין העצים בלובשם בגדים שחורים מחומר מחזיר אור.
השניים מבצעים את השיר, בעוד מאחוריהם קופצי החבל קופצים יחדיו, המעודדות מעודדות ומסובבי השלטים מסובבים שלטים שעליהם כתובים שמות שונים מתוך מילות השיר.
עם יציאתו, השיר זכה לביקורות אוהדות מהמבקרים.
במגזין NME הוא תואר כ"גוש אלקטרופופ לא רכרוכי", ובמגזין Q כ"קצת ממחיאות הכפיים בסגנון-Hey Mickey וקול סטקטו קשקשני, התפורים יחדיו כדי לעצב גרוב שהוא מיידי ומוכר כמו הודעת טקסט".
אתר דיגיטל ספיי השווה את הסינגל ל"פחית מנוערת-היטב של קולה", והוסיף כי "[השיר] גדוש בטוב דביק, טעים ותוסס".
בבריטניה, הסינגל הגיע לראש מצעד הסינגלים הבריטי ב-18 במאי 2008 – השבוע המסתיים בתאריך 24 במאי 2008 – והחליף את השיר "" מאת מדונה וג'סטין טימברלייק, לאחר ששהה שם במשך ארבעה שבועות.
עם זאת, בשבוע שלאחר מכן הסינגל ירד למקום השני, כשמעליו "Take a Bow" של ריהאנה שטיפס למקום הראשון.
באירלנד, הסינגל הגיע בשיאו למקום השני ושהה שם חמישה שבועות ברצף.
באוסטרליה, לאחר שהתרומם באיטיות במעלה מצעד הסינגלים, הוא הגיע בשיאו לעשרת הסינגלים המובילים, ובשנת 2009 הגיע למעמד פלטינה.
במצעד הסינגלים האוסטרלי הפיזי הוא הגיע בשיאו למקום ה-20, ובמצעד הדיגיטלי למקום השמיני.
בארצות הברית, "That's Not My Name" הגיע בשיאו למקום ה-39 במצעד בילבורד הוט 100, והיה לשיר הראשון של הלהקה שנכנס בין 40 הסינגלים המובילים במצעד.
ב-2 באפריל 2009 השיר הגיע למעמד זהב במדינה, במוכרו מעל ל-500,000 עותקים.
בשנת 2009, במהלך משחק של קבוצת ההוקי קרח פיטסבורג פינגווינס במסגרת גביע סטנלי, תחנת הרדיו WDVE מהעיר פיטסבורג יצרה פרודיה של השיר בשם "That Is My Name" על אודות שחקן הקבוצה יבגני מלקין, שעבורה אדם הנשמע כמו מלקין שר על כינוייו השונים.
לשיר נוצרה גם הגרסה הפרודית "He's Got My Name" עבור סדרת הטלוויזיה ג'וני טסט של רשת השידור Cartoon Network.
בנוסף, השיר שימש בקליפ פרודי של צמד הקומיקאים הנורווגי Ylvis במהלך תוכנית האירוח הלילית שלהם, בשם "Jeg Heter Finn" ("שמי הוא פין").
הקטע האינסטרומנטלי בשיר שימש לפרסום בית קולנוע בריטי ב-BBC Radio 1 במהלך הקיץ של 2008. גרסת רמיקס של השיר, מאת צ'ו דונגהו, שימשה עבור קטע המותג PINK בתצוגת האופנה של ויקטוריה'ס סיקרט ב-2008. השיר שימש גם עבור פרסומת של חברת הטלקומוניקציה הסלובנית Mobitel.
השיר הושמע בסדרה "CSI: ניו יורק", בתחילת הפרק "Point of No Return" (עונה 5, פרק 18).
השיר שימש גם בעונתה השלישית של סדרת הטלוויזיה סקינס, בפרק "Katie and Emily".
השיר מושמע לעיתים קרובות בקומדיית המצבים "קרועים" ונכלל גם בפסקול סרט הקולנוע המבוסס על הסדרה .
בנוסף, השיר הושמע בקומדיית המצבים "פרברי הגיהנום".
להקת האוונגרד האקספרימנטלית האמריקאית שו שו השתמשה בשורות מתוך "That's Not My Name" בגרסת כיסוי שהוציאה לשיר "Only Girl (In The World)" מאת ריהאנה.
השיר שימש גם בפרסומות ופרסומות עבור "גנוב על המיניונים", ג'ו פרש , סרט לגו, קוקה-קולה ואמזון אלכסה.
כמו כן, הוא שימש בסרטים "משפחת בלייה", "משחקי גמדים", "פיטר ראביט 2" ו"נימונה".
סדרת הטלוויזיה הישראלית "היהודים באים" השתמשה בשיר כבסיס לקטע סאטירה בנוגע לאיסור בהלכה היהודית על הגיית הטטרגרמטון (יהוה), שבו האל מתלונן על שקוראים לו רק בשמות שונים, שאינם שמותיו באמת.
ב-15 בינואר 2022, השיר הפך לוויראלי לראשונה ברשת החברתית טיקטוק כשהופיע בסרטוניהם של חשבונות חיות מחמד מפורסמים.
כבר כמה ימים לאחר מכן, סלבריטאים כמו אליסיה סילברסטון ודרו ברימור החלו לפרסם סרטונים הכוללים את השיר, שהשימוש בו הוגדר בין היתר להצגת תמונות של תפקידי המשחק הבולטים הקודמים שלהם.
מקוםתאריםמכירותאוסטרליה (ARIA)פלטינה70,000^דנמרק (IFPI Danmark)זהב7,500^ארצות הברית (RIAA)פלטינה1,000,000^הממלכה המאוחדת (BPI)פלטינה600,000ניו זילנד (RMNZ)זהב7,500** מכירות בלבד^ משלוחים בלבד מכירות + הזרמת מדיה בלבד
אזורתאריך יציאהפורמטחברת תקליטיםהערותהממלכה המאוחדת28 במאי 2007ויניל 7-אינץ'סוויצ'פליקר12 במאי 2008הורדה דיגיטליתסוני BMGאוסטרליה1 בספטמבר 2008תקליטורארצות הברית13 באוקטובר 2008רדיו אלטרנטיביקולומביה11 בנובמבר 2008הורדה דיגיטלית (רמיקס של L.A.
Riots)סוני BMG27 בינואר 2009רדיו להיטים עכשווייםקולומביה3 בפברואר 2009הורדה דיגיטלית (רמיקסים שונים)סוני8 בספטמבר 2009הורדה דיגיטלית (רמיקס של Skeet & Tito בהשתתפות וייל )
"That That" (בעברית: "זה זה") הוא שיר של הזמר הדרום קוריאני סיי והראפר הדרום קוריאני שוגה מ-BTS מתוך אלבום האולפן השמיני של סיי .
השיר נכתב והופק על ידי סיי ושוגה ושוחרר להורדה דיגיטלית והזרמת מוזיקה ב-29 באפריל 2022 דרך , כסינגל המוביל של האלבום.
ב-26 באפריל 2022, "That That", הוכרז כסינגל המוביל לאלבום האולפן השמיני של סיי, .
השיר נכתב והופק על ידי סיי ושוגה.
ה נעשה על ידי , בעוד שהמאסטרינג נעשה על ידי מ.
השיר שוחרר להורדה דיגיטלית והזרמת מוזיקה דרך ב-29 באפריל 2022.
הקליפ של "That That" צולם על חוף חולי באינצ'ון באמצע מרץ.
לדברי סיי, מזג האוויר היה קר וגשום וגרם לקשיים במהלך הצילומים, לאחר שהחול נעשה בוצי וגרם לרגליהם לשקוע באדמה.
הוא זכה ליותר מ-30 מיליון צפיות תוך 24 שעות מרגע יציאתו ו-100 מיליון צפיות תוך שבוע מהשחרור.
"That That" דורג במקום ה-20 ברשימת 25 שירי הקיי-פופ הטובים ביותר לשנת 2022 של בילבורד ובמקום ה-10 ברשימת 10 הוצאות הקיי-פופ הטובות ביותר לשנת 2022 של .
+פרסים ומועמדויותשם הטקסשנהקטגוריהתוצאהשיר השנהפרסי MAMA2023מוזיקה דיגיטלית גלובלית - אפרילבונסאנג דיגיטלי
+מקוםתאריםמכירות (KMCA)פלטינה100,000,000‡‡ נתוני סטרימינג מבוססים על הסמכה בלבד.
TheStreet (לשעבר TheStreet.com) הוא אתר חדשות כלכלה ואוריינות פיננסית אמריקאי, המספק תוכן בחינם וגם תוכן למנויים, דוגמת שירות המלצות על מניות.
האתר נוסד על ידי מרטי פרץ וג'ים קריימר בשנת 1996. בישראל האתר היה שותף להקמת העיתון היומי הכלכלי TheMarker.
האתר נמצא בבעלות קבוצת המדיה The Arena Group.
האתר נוסד ב-1996 על ידי ג'ים קריימר ואיש העסקים היהודי מרטין פרץ.
בנוסף לאתר החדשות הראשי הוקם במקביל אתר בתשלום RealMoney.com, בו ניתן היה לבנות תיק מניות וירטואלי ולקבל המלצות על מניות מפרשנים מובילים.
ביולי 2000 אתר זה החל בשיתוף פעולה עם אמריקן אקספרס.
האתר הפך לחברה ציבורית, באמצעות הנפקה ראשונה לציבור, במאי 1999. מיד אחר כך, בשיא בועת הדוט-קום, שווי השוק של החברה הגיע ל-1.7 מיליארד דולר.
בפברואר 1999, החל האתר בשיתוף הפעולה עם הניו יורק טיימס והן הקימו חדר חדשות משותף עם מספר רב של כתבים אשר כתבו לשני האתרים של שתי החברות.
לאחר 18 חודשים הופסק שיתוף הפעולה בהחלטה משותפת.
בנוסף הניו יורק טיימס החזיק מניות באתר אותם מכר עם סיום שיתוף הפעולה.
מייסד האתר ג'ים קריימר גם החל להגיש תוכנית שבועית, בשם TheStreet.com, בערוץ החדשות פוקס ניוז.
אולם במאי 2000 החליט לבטל את תוכנית הטלוויזיה בגלל המדיניות של פוקס ניוז, המונעת מהמשתתפים בתוכנית להתייחס למניות שהן מחזיקים.
פוקס ניוז בתגובה הגישה תביעה שהסתיימה בפשרה.
קריימר החל להגיש ב-2005 תוכנית יומית פופולרית בערוץ CNBC בשם "מד מאני".
במהלך שנת 2000 ההכנסות האתר (שרובן היו מפרסום) היו נמוכות מהתחזיות ומניות האתר צנחו ביותר מ-90%.
בנוסף התפטר המנכ"ל ואחר כך מנהל הכספים.
בספטמבר 2000, פול אלן, מייסד חברת מיקרוסופט, רכש כ-5% מהאתר תמורת 7.5 מיליון דולר.
באפריל 2001 פיטר האתר כ-20% מעובדיו במטרה לחסוך בעלויות ולהגיע לרווחיות.
בינואר 2002 החל בשיתוף פעולה עם אתר האינטרנט למידע פיננסי MarketWatch.com.
בהתאם לתנאי ההסכם, MarketWatch.com הציג מספר כתבות יומיות של RealMoney.com, אתר האינטרנט בתשלום של TheStreet.com באתר שלו.
בפברואר 2004 רשם האתר רווח רבעוני ראשון בתולדותיו.
החברה דיווחה על הרווח השנתי הראשון שלה ב-2005. ג'ים קריימר הפך ליו"ר באוקטובר 2008, וכיהן בתפקיד זה עד 2011.
באפריל 2007, רכשה החברה את האתר Stockpickr.com, שהיה רשת חברתית לשיתוף מידע בנושאי פיננסים והשקעות.
באוגוסט 2007 רכשה החברה את קורסיס, כולל Promotions.com תמורת 20.7 מיליון דולר.
הוא נמכר להנהלה תמורת 3.1 מיליון דולר בדצמבר 2009. מנהלי החברה הואשמו מאוחר יותר בניפוח הכנסות ושילמו קנסות לרשות ניירות הערך האמריקאית.
בספטמבר 2012, רכשה החברה את The Deal LLC, חברת מדיה שמסקרת מיזוגים ורכישות.
בפברואר 2019 מכרה החברה את The Deal ו-BoardX תמורת 87 מיליון דולר.
באפריל 2013, TheStreet .רכשה עלון החדשות הכלכלה "The DealFlow Report", המכסה מניות מיקרו-קאפ, כולל הנפקות ראשוניות לציבור והנפקות פרטיות, ואת העלון "The Life Settlements Report", המתמקד בביטוח חיים, כמו גם את מסד הנתונים של חברת PrivateRaise.
בנובמבר 2014, רכשה החברה את האתר BoardEx תמורת 22.5 מיליון דולר.
ביוני 2019, נרכש האתר תמורת 16.5 מיליון דולר עלי ידי קבוצת המדיה Maven(ששינתה אחר כך את שמה ל-The Arena Group).
קבוצה זו גם רכשה אחר כך את המגזין ספורטס אילוסטרייטד ונכסי מדיה נוספים.
בדצמבר 1999 התקשרה TheStreet בהסכם עם הוצאת העיתונים הישראלית "קבוצת הארץ", להשקעה של 2.25 מיליון דולר בתמורה ל-25% ממניות "TheMarker", אתר חדשות כלכלה ועסקים חדש בעברית ובאנגלית.
על פי הסכם ההשקעה, TheStreet.com פרסם חדשות וכתבות נבחרות על חברות טכנולוגיה ישראליות מאתר TheMarker, ובתמורה TheMarker פרסם חדשות וכתבות נבחרות מאתר TheStreet.com.
בעקבות התפוצצות בועת הדוט-קום ההשקעה ב-TheMarker נמחקה במלואה.
בפברואר 2000 השיקה TheStreet מהדורה בבריטניה (TheStreet.co.uk); הוא נסגר פחות משנה לאחר מכן, בנובמבר 2000.
"Thank You Aimee" (מעוצב כ-"thanK you aIMee"; בעברית: "תּוֹדָה לָךְ אֵיּמִי") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-24 מתוך מהדורתו המורחבת, The Anthology Edition, של אלבומה ה-11 של סוויפט, The Tortured Poets Department.
"Thank You Aimee" הוכלל בגרסה זו כרצועה ה-24.
מילות השיר "Thank You Aimee" מכוונות לאיימי, דמות המתוארת כבריונית מתקופת התיכון.
בהמשך, דמותה של סוויפט מבקרת את איימי על כך שלא השתנתה, ולכן שינתה סימנים שיסגירו כי השיר עליה ("I don't think you've changed much.
בשל מילות השיר ועיצוב שמו עם אותיות רישיות המרכיבות את המילה "KIM", פרסומים רבים בתקשורת טענו כי "Thank You Aimee" היה דיס שכוון לידוענית הריאליטי קים קרדשיאן.
שם השיר בגרסה האקוסטית שהייתה זמינה לזמן מוגבל כללה אותיות רישיות שמרכיבות את המילה "YE", מה שהוביל לפרשנויות שהשיר כוון גם לראפר קניה וסט (הידוע בשם Ye).
לסוויפט היה סכסוך מתוקשר עם קרדשיאן ו-וסט, שהיו נשואים בעבר, בגלל הסינגל "Famous" של וסט משנת 2016, בו טען וסט שהוא הפך את סוויפט למפורסמת; סוויפט ראתה את מילות השיר כמיזוגיניות.
חלק מהמבקרים סברו כי מיותר שסוויפט תחווה מחדש סכסוך שמזמן תם.
"That's So True" (בעברית: "זֶה כָּל כָּךְ נָכוֹן") הוא שיר מאת הזמרת-יוצרת האמריקאית גרייסי אברמס, מתוך גרסת הדלוקס של אלבומה השני The Secret of Us שיצא לאור בשנת 2024. גרסה חיה של השיר פורסמה ב-2 בנובמבר 2024, והיוותה את הסינגל הראשון מתוך גרסת הדלוקס.
אברמס כתבה את השיר בשיתוף עם אודרי הוברט, בעוד שההפקה נעשתה על ידי אברמס עצמה יחד עם אהרון דסנר וג'וליאן בונטה.
עם יציאתו, הגיע השיר למקום ה-25 במצעד בילבורד הוט 100 בארצות הברית, ואף טיפס לראש המצעדים באירלנד ובבריטניה.
מחוץ לארצות הברית, הגיע השיר לעשירייה הפותחת גם במצעדים של אוסטרליה, ניו זילנד ונורווגיה.
ב-21 ביוני 2024, הוציאה אברמס את אלבומה השני The Secret of Us, שנחשב לאלבומה המצליח ביותר מבחינה מסחרית עד כה.
בעקבות יציאתו של הסינגל "I Love You, I'm Sorry" ב-11 באוקטובר, הכריזה אברמס על גרסת הדלוקס לאלבום, הכוללת ארבעה שירים נוספים ושלוש הקלטות חיות.
גרסת הדלוקס שוחררה ב-18 באוקטובר 2024.
התאריך בו יצאה גרסת הדלוקס תאם את תחילת ההופעות האחרונות של טיילור סוויפט במסגרת סיבוב ההופעות The Eras Tour, בו אברמס מופיעה כמופע חימום.
השיר "That's So True" מהווה את השיר הרביעי במופע זה.
אברמס ביצעה את השיר לראשונה במסגרת סיבוב ההופעות שלה "The Secret of Us Tour" ב-9 בספטמבר בלוס אנג'לס.
ארגוןרשימהמיקוםמקורחברת המצעדים הרשמית40 השירים הטובים ביותר לשנת 20256
אברמס השיגה לראשונה מקום בעשירייה הפותחת של מצעד הבילבורד הוט 100 עם השיר.
השיר הגיע למקום השישי במצעד, עלייה של שבעה מקומות מהמקום ה-13 שבו היה בשבוע הקודם.
בנוסף, השיר הגיע למקום הרביעי במצעד בילבורד גלובל 200 ולמקום הראשון במצעד שירי הסטרימינג.
השיר הגיע למקום השמיני במצעד טיקטוק בילבורד טופ 50. הפופולריות שלו נובעת מטרנד ליפ סינק, והשיג עלייה של 26% ל-18.9 מיליון השמעות בפלטפורמה.
That's Showbiz Baby הוא אלבום הבכורה הזמרת-יוצרת האנגלייה ג'ייד.
הוא יצא לאור ב-12 בספטמבר 2025, בהוצאת חברות התקליטים RCA רקורדס.
בשנים 2008 ו-2010, ג'ייד נבחנה לעונות החמישית והשביעית של אקס פקטור.
במהלך העונה השמינית בשנת 2011, היא נבחנה שוב; במהלך שלב המחנה, ג'ייד - שהופיעה עם להקה בשם אוריון - שובצה בלהקה חדשה שהוקמה, ליטל מיקס.
הלהקה המשיכה להתקדם בתחרות, ונבחרה כמנצחת במהלך גמר הלהקה ב-11 בדצמבר 2011. במהלך תקופת הלהקה, הם מכרו למעלה מ-75 מיליון תקליטים ברחבי העולם, הוציאו שישה אלבומי פלטינה בבריטניה, וחמישה סינגלים שהגיעו למקום הראשון במצעדים.
בדצמבר 2021, הודיעה הלהקה, לאחר סיום סיבוב ההופעות The Confetti Tour ב-2022, כי תיקח הפסקה כדי להמשיך בקריית סולו.
במרץ 2022, סוני מיוזיק בריטניה הודיעו שג'ייד חתמה עם חברת התקליטים RCA Records על מנת להתמקד בקידום קריירת הסולו שלה; בנוסף, היא חתמה עם חברת הניהול Full Stop לצורך ייצוג.
הסינגל המוביל, "Angel of My Dreams", יצא לאור ב-19 ביולי 2024. מבחינה מסחרית, השיר הגיע לראשונה למקום השביעי במצעד הסינגלים הבריטי, וזכה למעמד זהב מאיגוד תעשיית ההקלטות הבריטי.
"Midnight Cowboy" יצא לאור כסינגל שוויקי ב-25 בספטמבר, ואחריו יצא לאור הסינגל השני "Fantasy" ב-18 באוקטובר.
סינגל השוויקי השני, "It Girl" יצא לאור ב-10 בינואר 2025, והסינגל השלישי מהאלבום, "FUFN (Fuck You for Now)" יצא לאור ב-14 במרץ 2025.
ב-14 במאי 2025, הכריזה ג'ייד על צאת אלבום הבכורה שלה That's Showbiz Baby, ג'ייד במקביל שתצא לסיבוב הופעות באותו שם, שיתקיים בבריטניה ובאירלנד, שיתחיל ב-8 באוקטובר 2025.
ארגוןרשימהמיקוםמקורStereogum50 האלבומים הטובים ביותר של 202521הגרדיאן50 האלבומים הטובים ביותר לשנת 202511הניו יורק טיימסהאלבומים הטובים ביותר של לינדזי זולדז לשנת 20258קוסמופוליטןהאלבומים הטובים ביותר לשנת 2025–רולינג סטון100 האלבומים הטובים ביותר של 202522
+ תאריכי יציאות לאור ופורמטים עבור That's Showbiz Babyאזורתאריך יציאהפורמט (ים)חברת תקליטיםהערותכלל העולם12 בספטמבר 2025הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטוריםRCA רקורדס
The Age הוא עיתון יומי אוסטרלי בפורמט טבלואיד, בבעלות חברת "Nine Entertainment".
העיתון נוסד ב-17 באוקטובר 1854, והופץ מהעיר מלבורן על ידי "The Age Company LTD".
העיתון הופץ תחילה במדינת ויקטוריה, אך מופיע כיום גם במרבית האזורים האחרים בדרום אוסטרליה.
כיום העיתון קיים גם בגרסת אינטרנט.
The Afghan Whigs (בעברית נכתב האפגן ויגז, וויגס או ויגס) היא להקת רוק אמריקאית.
הלהקה הקליטה חמישה אלבומים מוערכים במהלך שנות ה-90, והתאחדה והחלה להופיע שנית בשנת 2011.
למרות שבתחילת דרכו ההרכב היה חלק מסצנת הגראנג' הפופולרית, אלמנטים חזקים של מוזיקה שחורה בשיריו הפריד אותו מלהקות כגון נירוונה ופרל ג'ם.
על פי השמועה הרווחת, שהפכה למעין אגדה אורבנית בתרבות הרוק האמריקנית, סולן הלהקה גרג דולי פגש את ריק מק'קולום, נגן גיטרה חשמלית, בתוך תא מעצר בסינסינטי.
השניים הקימו את האפגן וויגס יחד עם הבסיסט ג'ון קורלי והמתופף סטיב ארל.
השיר "You My Flower" מתוכו הושמע בתחנות רדיו והיה הראשון לפרוץ את גבולות גרעין המעריצים האדוק של הלהקה.
בשנת 1992 יצא האלבום Congregation, שסימן את הכיוון הסגנוני של הלהקה באלבומיה הבאים - צליל הארד רוק מחוספס עם השפעות של נשמה.
עטיפת האלבום היא מחווה הומוריסטית לאותן השפעות - תצלום של אישה אפרו-אמריקנית בעירום מחבקת תינוק לבן.
יציאת האלבום התעכבה בגלל פשיטת רגל של סאב פופ, ורק לאחר הצלחת האלבום נוורמיינד של נירוונה הוא יצא לחנויות באירופה ובצפון אמריקה.
בעקבות ההצלחה של הסינגלים "Turn On the Water" ו-"Conjure Me", הלהקה הוחתמה על ידי אלקטרה רקורדס והפכה לאחד מהרכבי האלטרנטיב הראשונים לחתום על חוזה עם חברת תקליטים גדולה.
לפני שהקליטו עבור אלקטרה, יצא מיני-אלבום אחרון בסאב פופ - Uptown Avondale בסוף 1992, שכלל גרסאות כיסוי ללהיטי מוטאון ורמיקס בסגנון טכנו לשיר המקורי "Milez Iz Ded".
Gentlemen, אלבום קונספט המתאר מערכת יחסים מתפרקת, יצא בשנת 1993 וזכה להצלחה ביקורתית חסרת תקדים.
מבחינה מסחרית הלהקה הגיעה לשיאה - האלבום אף הצליח בזירה הבינלאומית, בעיקר בזכות הקליפים היצירתיים של השירים "Gentlemen" ו-"Debonair" אשר שודרו רבות ברשת MTV ובוימו על ידי דולי (סטודנט קולנוע לשעבר).
למרות ההצלחה הכלכלית, צריכה כבדה של סמים ודפוסי התנהגות כאוטיים מצד דולי גרמו לפירוק בלתי רשמי בן שנתיים של הלהקה - סיבוב הופעות באירופה בוטל בעקבות כמה התקפי חרדה שחווה.
בתקופה זו דייב גרוהל שכר את שירותיו של דולי כגיטריסט באלבום הבכורה של פו פייטרז.
למעשה גרוהל ודולי הם הנגנים היחידים באלבום.
בשנת 1996 חתמה הלהקה על חוזה עם קולומביה והקליטה את Black Love, אלבום ששילב פאנק עם מנגינות בהשראת פסקולי סרטים אפלים.
כעבור שנתיים הקליטה הלהקה בניו אורלינס אלבום באולפן של דניאל לנואה, מצמד ההפקה (יחד עם בריאן אינו) של להקת U2. האלבום זכה לשם 1965 (השנה שבה נולדו רוב חברי הלהקה) והוא אופיין במוזיקת וייט סול כמעט חסרת מאפייני גראנג'.
"Somethin' Hot" מתוכו הפך ללהיט האחרון של הלהקה: למרות ההצלחה שאלבום זה קיבל, בשנת 2001 האפגן וויגס התפרקו.
על פי ההודעה הרשמית לתקשורת הסיבה לפירוק היא המרחק הגאוגרפי בין חברי הלהקה.
הלהקה הייתה למעשה מפוזרת במשך תקופה ארוכה על פני כמה ערים ומדינות בארצות הברית.
חברי הלהקה פרשו מעולם המוזיקה למעט דולי, אשר הקים שני פרויקטים מצליחים: The Gutter Twins והטוויילייט סינגרז.
בשנת 2006 האפגן וויגס קיימו הופעת איחוד לשם קידום אלבום אוסף להיטים, ולאורך השנים הופיעו באופן בלתי עקבי עד שהתאחדו רשמית לסיבוב הופעות עולמי בשנת 2011. במהלך סיבוב זה אירחו את הזמר המצליח אשר.
בשנת 2014 האפגן וויגס הוציאו אלבום ראשון אחרי 16 שנה בשם Do the Beast, אשר כלל השפעות של מוזיקה אלקטרונית וטריפ הופ.
הרכב הלהקה השתנה - דולי והבסיסט ג'ון קרלי הם היחידים מההרכב המקורי.
הלהקה הופיעה במועדון הבארבי בחודש יוני של שנת 2012 והגיעה שוב לשתי הופעות בפברואר 2015. היא צפויה לחזור להופעה באותו מועדון באוקטובר 2022.
The Alan Parsons Project (בעברית: הפרויקט של אלן פרסונס) הייתה להקת רוק מתקדם בריטית אשר נוסדה ב-1975 על ידי המוזיקאים אריק וולפסון ואלן פרסונס.
הלהקה זכתה להוציא מספר להיטים אשר חדרו למצעדי הלהיטים האירופאים והאמריקאים, ובהם "Eye in the Sky",
בניגוד למבנה השכיח יותר של להקות מוזיקליות, הרי ש-The Alan Parsons Project התבססה למעשה על כישרונות ההפקה והעיבוד של מייסדיה, ולא על כישוריהם בנגינה או בזמרה.
במקום זאת, הלהקה השתמשה אד הוק בשרשרת ארוכה של נגנים ומוזיקאים כדי לבצע ולהקליט את שיריה, אם כי לעיתים גם וולפסון ופרסונס תפקדו כזמרים.
הלהקה התפרקה לבסוף ב-1990 בעקבות חילוקי דעות בין שני מייסדיה.
אלן פרסונס ואריק וולפסון נפגשו באולפני אבי רוד ב-1974. פרסונס היה טכנאי קול, ובין השאר עבד עם פינק פלויד בעבור אלבומם "The Dark Side of the Moon", אשר הופק באותן שנים באולפנים.
וולפסון עבד כפסנתרן ליווי לאמנים שונים וניסה להפיק אלבום קונספט משלו השואב השראה משירי אדגר אלן פו.
פרסונס ביקש מוולפסון לשמש עבורו כמנהל ולהיעזר בקשריו כדי להפיק אלבומים עבור אמנים שונים.
לאחר זמן מה במתכונת זו התלונן פרסונס בפני וולפסון על ההכרח לשלב את רצונותיהם האומנותיים של האמנים עימם עבד ברצונות שלו.
וולפסון הציע לפרסונס להקים להקה שמרכזה יהיה המפיקים המוזיקליים, ולא האמנים אשר מבצעים את השירים.
השניים החלו לעבוד על אלבום הקונספט שתכנן וולפסון בעבור שירי אדגר אלן פו ונעזרו בנגנים ואמנים עימם עבדו בעבר לצורך השירים.
האלבום, אשר נקרא "Tales of Mystery and Imagination", זכה להצלחה וחברת התקליטים אריסטה רקורדס החתימה את השניים על חוזה הפקות והזמינה מהם מספר אלבומים נוספים.
הלהקה צברה פופולריות והצלחה, אשר שיאה ב-"Eye in the Sky", אלבומם השישי משנת 1982. שיר הנושא של האלבום, אשר שוחרר כסינגל, הגיע למקום השלישי במצעד הפזמונים האמריקאי, בעוד שהאלבום עצמו הגיע למקום השביעי.
הלהקה התקשתה לשחזר ההצלחה של "Eye in the Sky", ואלבומיה הבאים לא הצליחו להגיע לאותם גבהים.
אלבומם האחרון, "Gaudi" משנת 1987, הגיע למקום ה-57 בלבד במצעד המכירות האמריקאי.
כאשר ניגשה הלהקה לעבוד על האלבום הבא "Freudiana", נתגלעו חילוקי דעות בין פרסונס לוולפסון, כאשר זה האחרון ביקש לעבד את האלבום למחזמר.
האלבום הופק והוקלט, אך עד לשחרורו ב-1990 הלהקה כבר התפרקה.
האלבום יצא לבסוף תחת שמו של וולפסון כמעין אלבום סולו (שכן, בדומה לאלבומי הלהקה הקודמים - אמנים נוספים השתתפו ביצירתו), בעוד שפרסונס זכה לאזכור כמפיק המוזיקלי שלו.
לימים האלבום אכן עובד למחזמר, וכך גם אלבומים אחרים של הלהקה.
פרסונס עצמו יצא אף הוא לקריירת סולו.
אלבום נוסף עליו עבדה הלהקה הוא "The Sicilian Defence" - אלבום אינסטרומנטלי אשר נגנז.
שיר אחד ממנו שולב לימים באלבום סולו של פרסונס.
על אף שהאמנים אשר השתתפו באלבומי הלהקה הם רבים ומונים בעשרות, שני חבריה המייסדים המשיכו להפיק וליצור את אלבומיה במשך כל שנות קיומה, ובכך נוצר חוט מקשר בין האלבומים והיצירות.
אלבומי הלהקה היו רובם ככולם אלבומי קונספט, אשר כללו לפחות נעימה אחת אינסטרומנטלית.
האלבומים הראשונים כללו פתיחה אינסטרומנטלית, נעימה אינסטרומנטלית נוספת בערך באמצע האלבום ונחתמו בשיר שקט.
האלבומים המאוחרים יותר המשיכו במבנה זה, להוציא הפתיחה האינסטרומנטלית, אשר חזרה רק ב-Eye in the Sky.
זמרי הלהקה השונים התחלפו בהתאם להתאמתם לחזונם האומנותי של וולפסון ופרסונס בעבור כל שיר.
עם זאת, וולפסון עצמו השתתף לעיתים כסולן ראשי, בין השאר בלהיטם הגדול Eye in the Sky.
על אף שכביכול השינויים התכופים בעמדת הזמר היו עלולים להשפיע על אחידות הסגנון המוזיקלי לאורך פעילות הלהקה, הרי שזה נשמר בזכות צוות נגנים עיקריים אשר נותר קבוע, פחות או יותר, לאורך כל אותן שנים.
רוב הנגנים היו מלהקת פיילוט, אשר בטרם הקמת הפרויקט עבדו עם פרסונס, כטכנאי קול, על אלבום משלהם.
חברים אלו כללו את הגיטריסט איאן ביירנסון, הבסיסט דייוויד פאטון והמתופף סטיוארט טוש, אשר הוחלף לאחר האלבום השלישי "Pyramid" בסטיוארט אליוט.
החל באלבום "Vulture Culture" הצטרף ללהקה ריצ'רד קוטל כנגן סינתיסייזר וסקסופון.
מלבדם, הלהקה השתמשה גם בשירותיו של אנדרו פאוול כמארגן התזמורת והמקהלה.
עקב ההפקה המורכבת של כל אלבום והקושי בשחזור הציוד וארגון וסידור כלי הנגינה השונים בהם השתמשה, שיריה לא הועלו בהופעות חיות במשך כל שנות פעילותה.
ההופעה החיה היחידה אירעה ב-1990, עת פירוק הלהקה, והייתה לאחד משיתופי הפעולה האחרונים של וולפסון ופרסונס במסגרת הפרויקט.
הופעה זו נתאפשרה בזכות המצאת הסמפלר, אשר אפשר לדגום את הנעימות והלחנים השונים של הלהקה, להקליטם ולשחזרם בהופעה.
אלן פרסונס הופיע, גם כנגן, בהופעות חיות עם הרכבים שונים תחת השם "Alan Parsons Live Project".
הרכב ה-"Alan Parsons Live Project" הופיע בישראל ב-7–8 במרץ 2010 בהיכל התרבות בתל אביב.
ב-10 בפברואר 2015 שוב הופיע ההרכב בישראל, בהיכל הספורט יד אליהו בתל אביב.
במופע התארחו אביב גפן, אבי סינגולדה ומארינה מקסימיליאן.
ב-2017 אלן פרסונס לייב פרוג'קט הופיעו שוב בארץ, בשתי הופעות: האחת במרכז הקונגרסים, חיפה ב-9 בפברואר, השנייה ב-11 בפברואר בהיכל מנורה מבטחים בת"א.
ביוני 2019 הופיעה הלהקה פעמיים נוספות בהיכל התרבות בתל אביב בשיתוף פעולה עם התזמורת הפילהרמונית הישראלית.
ההופעה כללה שירים מהאלבומים הישנים של ההרכב וכן שירים מאלבום הסולו החדש של אלן פרסונס, The Secret.
אלבום נוסף - The Sicilian Defence לא יצא לאור ונגנז, עד שבסופו של דבר יצא לאור בשנת 2014. בנוסף לאלבומי אולפן אלו, הלהקה הוציאה 14 אלבומי אוסף ו-28 סינגלים מאלבומיה השונים.
הוא מיני אלבום של להקת הרד הוט צ'ילי פפרז שיצא בשנת 1988. מתוך חמש הרצועות הכלולות ב-EP הזה, ארבע פורסמו בעבר באלבומי האולפן של הלהקה.
הרצועה החדשה היחידה היא גרסת כיסוי לשירו של ג'ימי הנדריקס "Fire", שהופיעה בעבר בתור B-side לסינגל "Fight Like a Brave", ומאוחר יותר נכללה באלבום Mother's Milk בתור מחווה להלל סלובק, הגיטריסט המקורי של הלהקה, שמת ממנת יתר של הרואין.
הלל מנגן בגיטרה ברצועה זו.
עטיפת האלבום ושמו הם מחווה לאלבום Abbey Road של הביטלס.
בעטיפה נראים חברי הלהקה חוצים כביש באופן כמעט זהה לעטיפה של "Abbey Road", למעט העובדה שהם ערומים, ורק גרב מכסה את איבר המין שלהם.
חברי הלהקה נהגו להופיע כך בהופעותיה הראשונות של הלהקה.
"BackWoods" (פלי, ג'ק איירונס, אנתוני קידיס, הלל סלובק) - 3:06
The American Jewels EP הוא אלבום ה-EP השלישי של הזמרת-יוצרת הולשית מרינה אנד דה דיימונדס.
הוא יצא באופן דיגיטלי בלבד בארצות הברית דרך חברת התקליטים Chop Shop Records לפני יציאת אלבום האולפן הראשון של דיאמנדיס, The Family Jewels, ב-25 במאי 2010.
תמונת האלבום מזכירה רבות את תמונת האלבום של הסינגל "Hollywood".
The 2nd Law הוא האלבום השישי במספר של להקת הרוק האלטרנטיבי הבריטית מיוז.
על אף תאריך שחרורו ברוב מדינות העולם, 1 באוקטובר 2012, האלבום יצא לאור במספר מדינות ב-28 בספטמבר ובארצות הברית הוא שוחרר ב-2 באוקטובר.
לפי ראיונות שנתנו הלהקה, מיוז נכנסו להקלטה בחודשים ספטמבר-אוקטובר 2011. מאוחר יותר נאמר שהאלבום ישוחרר בחודש אוקטובר 2012. מת'יו בלאמי, סולן הלהקה, הגדיר את האלבום בצחוק: "אודיסאת ג'אז גנגסטא ראפ נוצרית עם אמביינט ודאבסטפ מחתרתי פוגשים פסיכדליית קאנטרי פלמנקו מטאלית" בחשבון הטוויטר שלו.
בלאמי הגדיר את האלבום בנוסף גם "האלבום האישי ביותר שכתבנו" וזה מתבטא בין היתר בשני שירים מהאלבום, "Save Me" ו"Liquid State" שכתב בסיסט הלהקה, כריס וולסטנהולם, שמתארים את המאבק העיקש שלו באלכוהוליזם.
האלבום קיבל ביקורות שליליות בעיקר, ובנוסף, מהסינגלים והטריילר ששוחררו מהאלבום המעריצים הביעו הסתייגות, מכיוון שהלהקה נעה לכיוון האלקטרוני והדאבסטפ ונטשה מעט באלבום הזה את הרוק האלטרנטיבי והניו-פרוגרסיב האופייניים לה.
The Aerosol Grey Machine הוא אלבום הבכורה של להקת הרוק המתקדם, ואן דר גראף ג'נרייטור.
האלבום יצא לאור בספטמבר, 1969. האלבום תוכנן כאלבום סולו לסולן הלהקה, פיטר האמיל.
אך כשהלהקה הייתה חתומה עם חוזה ההקלטות של חברת התקליטים Chrisma, לבסוף The Aerosol Grey Machine יצא תחת השם, ואן דר גראף ג'נרייטור.
לבסוף האלבום הוחזר לזכויותיה של חברת התקליטים, Mercury אשר האמיל היה חתום איתם.
The 20/20 Experience – 2 of 2 (בעברית: חוויית ה-20\20 חלק 2) הוא אלבום האולפן הרביעי של הזמר האמריקאי ג'סטין טימברלייק, שיצא לאור ב-27 בספטמבר 2013 דרך חברת התקליטים "RCA".
אלבום זה הוא המשך של אלבום האולפן השלישי של טימברלייק, "The 20/20 Experience", ושניהם יצאו לאור גם כאלבום האוסף "The 20/20 Experience: The Complete Experience".
שבוע לפני צאתו פורסם האלבום לשמיעה דרך חנות האייטונס.
Take Back the Night - יצא לאור כסינגל הראשון מהאלבום ב-12 ביולי 2013. השיר פורסם למכירה ביום הוצאתו דרך חנות האייטונס, יחד עם פרסום האלבום להזמנה מוקדמת.
TKO - יצא לאור כסינגל השני מהאלבום ב-20 בספטמבר 2013.
Not a Bad Thing - יצא לאור ב-24 בפברואר 2014 כסינגל השלישי מהאלבום.
מדינהתוארמכירות אוסטרליה (ARIA) זהב 35,000 קנדה (Music Canada) פלטינה 80,000 פורטוגל (AFP) זהב 7,500 הממלכה המאוחדת (BPI) כסף 93,851 ארצות הברית (RIAA) פלטינה 1,137,000ברזיל (Pro-Música Brasil)יהלום140,000
The 20/20 Experience (בעברית: חוויית ה-20\20) הוא אלבום האולפן השלישי של הזמר האמריקאי ג'סטין טימברלייק, שיצא לאור ב-15 במרץ 2013 דרך חברת התקליטים "RCA".
ב-27 בספטמבר 2013 יצא לאור המשכו של האלבום, The 20/20 Experience 2 of 2, ושניהם יצאו לאור גם כאלבום האוסף "The 20/20 Experience: The Complete Experience".
עטיפת האלבום דורגה במקום ה-29 ברשימת "50 עטיפות אלבומי הפופ הטובים ביותר ב-5 השנים האחרונות" שנערך על ידי מגזין Complex.
Suit & Tie - יצא לאור כסינגל הראשון מהאלבום ב-14 בינואר 2013. בשיר משתתף הראפר ג'יי זי.
הקליפ לשיר, שצולם ב-25 בינואר 2013, בוים על ידי דייוויד פינצ'ר, שביים בעבר את הסרט הרשת החברתית, בו השתתף טימברלייק.
ב-10 בפברואר 2013 הופיע טימברלייק עם השיר יחד עם ג'יי זי בטקס פרסי גראמי ה-55.
Mirrors - יצא לאור כסינגל השני מהאלבום ב-11 בפברואר 2013. השיר הגיע למקום השני במצעד הסינגלים האמריקאי, בילבורד הוט 100.
Tunnel Vision - יצא לאור ב-14 ביוני 2013 כסינגל השלישי והאחרון מהאלבום.